ΓΡΑΠΤΗ ΕΡΩΤΗΣΗ E-1143/01

υποβολή: Erik Meijer (GUE/NGL) προς την Επιτροπή

(10 Απριλίου 2001)

Θέμα: Η καταπολέμηση της περαιτέρω εξάπλωσης του αφθώδους πυρετού μέσω επανάληψης του εμβολιασμού

1. Είναι σε θέση να επιβεβαιώσει η Επιτροπή ότι ο εμβολιασμός κατά του αφθώδους πυρετού που είχε επιτρέψει κατά το παρελθόν την καταπολέμηση σποραδικών επιδημιών, έχει συστηματικά εγκαταλειφθεί από την αρχή της δεκαετίας του 90;

2. Σε ποιο μέτρο μπορούμε να πούμε ότι ο μη εμβολιασμός βασιζόταν στηνπόθεση ότι η σχεδόν πλήρης εξάλειψη της νόσου καθιστούσε περιττό τον εμβολιασμό;

3. Σε ποιο μέτρο μπορούμε να πούμε ότι ο μη εμβολιασμός βασιζόταν στην προσδοκία ότι θα τόνωνε τις εξαγωγές ευρωπαϊκού κρέατος προς τις Ηνωμένες Πολιτείες οι οποίες, ως γνωστόν, εξομοιώνουν άνευ λόγου τον εμβολιασμό με ίχνη της νόσου;

4. Κρίνει η Επιτροπή ότι η σημερινή, σε μεγάλη κλίμακα έξαρση της νόσου στο Ηνωμένο Βασίλειο, καθώς και η εξάπλωσή της στις Κάτω Χώρες και τη Γαλλία, γεγονός που έχει ως συνέπεια τη μαζική θανάτωση των ζώων, την πλήρη απαγόρευση των εξαγωγών και τον περιορισμό της κυκλοφορίας αγαθών και προσώπων, είναι δυνατόν να τεθούν σταθεράπό έλεγχο χωρίς μια ταχεία επανάληψη του εμβολιασμού;

5. Από τεχνική άποψη, εντός ποιας προθεσμίας θα ήταν δυνατόν να θεσπισθεί οποχρεωτικός εμβολιασμός για όλα τα ζώα που ενδέχεται να μολυνθούν;

6. Είναι διατεθειμένη η Επιτροπή να διαδραματίσει ενεργό ρόλο, προκειμένου να θέσει τέρμα στην πολιτική του μη εμβολιασμού το ταχύτερο δυνατόν;

Απάντηση του κ. Byrne εξ ονόματος της Επιτροπής

(29 Ιουνίου 2001)

Στην αρχή της δεκαετίας του 1990, στο πλαίσιο της δημιουργίας της εσωτερικής αγοράς, η Κοινότητα εφήρμοσε μια πολιτική μη εμβολιασμού κατά της νόσου του αφρώδους πυρετού, λαμβάνονταςπόψη ότι η νόσος αυτή είχε εξαλειφθεί με επιτυχία από το έδαφός της και ότι οι δυνατότητες εμβολιασμού ήταν περιορισμένες.

Οι δυνατότητες εμβολιασμού είναι περιορισμένες για τους εξής λόγους:

- μετά τον εμβολιασμό με το μικρόβιο του αφρώδους πυρετού, τα εμβολιασμένα ζώα μπορεί να είναι φορείς του μικροβίου, μολονότι δεν παρουσιάζουν συμπτώματα της νόσου. Με το τρόπο αυτόν μπορεί να αυξηθεί η ανθεκτικότητα και να ευνοηθεί η εξάπλωση του μικροβίου του αφρώδους πυρετού στο ζωικό πληθυσμό. Ως αποτέλεσμα του κινδύνου αυτού, η διακίνηση των εμβολιασμένων ζώων και το εμπόριο των προϊόντων τους, όπως είναι το γάλα και το κρέας πρέπει ναποβληθούν σε ορισμένους περιορισμούς·

- δενπάρχουν δυνατότητες ελέγχου για τη διάκριση μεταξύ των εμβολιασμένων και των μολυσμένων ζώων·

- υπάρχουν επτά διαφορετικές παραλλαγές της νόσου του αφρώδους πυρετού, καθεμία από τις οποίες παρουσιάζει διάφορες επιμέρους παραλλαγές. Ο εμβολιασμός επιδρά μόνον ενάντια σε κάποια συγκεκριμένη παραλλαγή και για περιορισμένο χρονικό διάστημα μόνον. Εφόσον δενπάρχει η νόσος αυτή στο έδαφος της Κοινότητας, είναι πολύ δύσκολο να επιτευχθεί η επιλογή της σωστής συγκεκριμένης παραλλαγής για έναν προστατευτικό εμβολιασμό σε ευρεία κλίμακα·

- υπάρχουν άνω από 300 εκατομμύρια ευπαθών ζώων (βοοειδή, αιγοπρόβατα, χοίροι) στην Κοινότητα που θα έπρεπε να εμβολιαστούν για να εξασφαλιστεί η πλήρης προστασία·

- η εφαρμογή γενικευμένης πολιτικής για προστατευτικό εμβολιασμό θα καθιστούσεπερβολικά δύσκολη την εξαγωγή ευπαθών ειδών ζώντων ζώων καθώς και των προϊόντων τους, όπως είναι το κρέας και το γάλα, σε τρίτες χώρες, όπως π.χ. οι ΗΠΑ, στις οποίες δενπάρχει ο αφρώδης πυρετός και απαγορεύεται ο εμβολιασμός. Παρομοίως, η ελεύθερη εμπορία των προϊόντων αυτών στην Κοινότητα δεν θα ήταν δυνατή παρά μόνον αν όλα τα κράτη μέλη εφήρμοζαν μια κοινή πολιτική εμβολιασμού.

Ωστόσο, η κοινοτική πολιτική μη εμβολιασμού δεν αποκλείει τη δυνατότητα για τα κράτη μέλη να επιστρέψουν στους επείγοντες εμβολιασμούς, εάν επίκειται σοβαρός κίνδυνος για τη διάδοση της νόσου. Πράγματι, η πολιτική εμβολιασμού εφαρμόστηκε στις Κάτω Χώρες κατά τη διάρκεια πρόσφατων επιδημιών, σύμφωνα με τους όρους που καθορίζονται στις αποφάσεις της Επιτροπής 2001/246/ΕΚ της 27ης Μαρτίου 2001 σχετικά με τον καθορισμό των όρων καταπολέμησης και εξάλειψης του αφθώδους πυρετού στις Κάτω Χώρες κατ' εφαρμογή του άρθρου 13 της οδηγίας 85/511/ΕΟΚ(1) όπως τροποποιήθηκε από την απόφαση της Επιτροπής 2001/279/ΕΚ της 5ης Απριλίου 2001(2).

Παρόμοιες διατάξεις εγκρίθηκαν επίσης για το Ηνωμένο Βασίλειο, στο οποίο, ωστόσο, αποφασίστηκε να μη χρησιμοποιηθούν εμβόλια. Ο εμβολιασμός δεν χρησιμοποιήθηκε ούτε στη Γαλλία και στην Ιρλανδία, όπου εξαλείφθηκε γρήγορα ο αφρώδης πυρετός.

Η Επιτροπή σκοπεύει να αναθεωρήσει την τρέχουσα πολιτική σχετικά με τη νόσο του αφρώδους πυρετού με βάση τις εμπειρίες από την πρόσφατη επιδημική έκρηξη. Στην αναθεώρηση αυτή θα περιλαμβάνονται οι όροι σύμφωνα με τους οποίους μπορούν να πραγματοποιούνται οι εμβολιασμοί. Με τη συνεχή εξέλιξη νέων εργαστηριακών δοκιμών, που έχουν ως στόχο τη διάκριση μεταξύ των εμβολιασμένων και των μολυσμένων ζώων, αναμένεται να αυξηθούν οι δυνατότητες εμβολιασμού πουπάρχουν.

(1) ΕΕ L 88 της 28.3.2001.

(2) ΕΕ L 96 της 6.4.2001.